|  |  |
| --- | --- |
| Cuspair Clàir-ghnothaich | 6 |
| Àir. Aithisge | G/15/24 |

**Comhairle na Gàidhealtachd**

|  |  |
| --- | --- |
| **Comataidh:** | **Comataidh na Gàidhlig** |
| **Ceann-latha:** | **20 Samhain 2024** |
| **Tiotal Aithisge:** | **Adhartas mu choinneimh Plana na Gàidhlig 2024–29** |
| **Aithisg le:** | **Iar-Àrd-Oifigear – Daoine** |

|  |  |
| --- | --- |
| **1.** | **Adhbhar/Geàrr-chunntas Gnìomhach** |
| 1.1 | Tha an aithisg seo a’ toirt fios do Bhuill mu adhartas le bhith a’ lìbhrigeadh Plana Gàidhlig Chomhairle na Gàidhealtachd 2024–29 (PG). |
| 1.2 | Bidh Comhairle na Gàidhealtachd a’ cleachdadh Siostam Coileanaidh agus Rianachd Cunnairt (*Performance and Risk Management System* – PRMS) airson a bhith a’ sgrùdadh phlanaichean corporra. Chaidh an tionndadh as ùire dhen PG aontachadh air 7 Cèitean 2024. |
| 1.3 | Tha dàta PRMS air a thaisbeanadh ann an cruth leabhrain ann an **Eàrr-ràdh 1**. |
| **2.** | **Molaidhean** |
| 2.1 | Thathar ag iarraidh air Buill:   1. beachdachadh air an aithisg agus toirt fa-near dhan aithisg; agus 2. toirt fa-near dhan adhartas a thathar air a dhèanamh a thaobh amasan seirbheis corporra Plana na Gàidhlig, mar a thathar a’ mìneachadh ann an earrainn 6. |
| **3.** | **Builean** |
| 3.1 | Goireas  Tha lìbhrigeadh PG air a mhaoineachadh le Comhairle na Gàidhealtachd, tabhartasan Riaghaltas na h-Alba agus diofar shruthan maoineachaidh Bhòrd na Gàidhlig (BnaG). |
| 3.2 | Laghail  Tha dleastanas reachdail aig Comhairle na Gàidhealtachd gum bi PG aontaichte aice a rèir Achd na Gàidhlig (Alba) 2005. Tha an dleastanas reachdail a’ gabhail a-steach uallach a bhith a’ buileachadh gheallaidhean PG agus cunntas ceart a thoirt seachad mun deidhinn. |
| 3.3 | Cunnart  Nach eil builean PG air an coileanadh.  Droch bhuaidhean air cànan is cultar na Gàidhlig. |
| 3.4 | Slàinte is Sàbhailteachd (cunnartan a’ tighinn am bàrr mar thoradh air atharrachaidhean do dh’uidheamachd, acfhainn, pròiseas no daoine)  Chan eil cunnartan air an comharrachadh. |
| 3.5 | Gàidhlig  Tha buaidhean fìor mhath air gleidheadh is leasachadh cànan is cultar na Gàidhlig thar nan roinnean corporra, foghlaim is coimhearsnachd. Tha seo cuideachd  a’ neartachadh luach sòisealta is eaconamach na Gàidhlig is a cultair co-cheangailte. |
| **4.** | **Buaidhean** |
| 4.1 | ’S e aithisg sgrùdaidh agus ùrachaidh a tha seo agus mar sin chan eil feum air measadh buaidh. |
| **5.** | **Plana Gàidhlig Chomhairle na Gàidhealtachd (PnG) 2024–29** |
| 5.1 | Chaidh Plana Gàidhlig Chomhairle na Gàidhealtachd 2024–29 aontachadh le Bòrd na Gàidhlig air 7 Cèitean 2024. Ann a bhith a’ buileachadh a’ Phlana ùir, thathar air a bhith a’ gluasad bhuilean bhon Phlana a-steach gu PRMS. Tha an gluasad seo a-nis deiseil agus is urrainnear aithris mu choinneimh builean a’ Phlana Ghàidhlig. Mar sin, ’s e seo a’ chiad aithisg sgrùdaidh iomlan bhon chaidh am PG aontachadh. Tha dàta PRMS ri fhaotainn ann an **Eàrr-ràdh 1** ann an cruth leabhrain brath-ullachaidh. |
| 5.2 | Tha 91 gnìomhan comasachaidh ann an ceathramh PG Chomhairle na Gàidhealtachd, a tha a’ gabhail a-steach ceithir cuspairean:   * Coimhearsnachdan agus Dachaigh * Meadhanan, Ealainean, Cultar agus Dualchas * Gnìomhachas agus an Eaconamaidh * Foghlam   Chan eilear an-dràsta a’ toirt cunntas air 13 de na gnìomhan comasachaidh seach gu bheilear an dùil gun tòisich iad san àm ri teachd.  Tha ìre de shleamhnachadh ann a thaobh lìbhrigeadh bhuilean airson Clasaichean Luchd-ionnsachaidh na Gàidhlig do dh’Inbhich. Thathar a’ beachdachadh air raon de dhòighean lìbhrigidh airson clasaichean san àm ri teachd gus ruigsinneachd agus com-pàirteachadh àrdachadh. |
| 5.3 | Tha inbhe RAG gach gnìomh comasachaidh a tha beò an-dràsta taobh a-staigh gach Prìomhachas Ro-innleachdail dhen PG air an liostadh gu h-ìosal: |
|  | |  |  | | --- | --- | | **Prìomhachas Ro-innleachdail 1.1 – Meudaich taic do luchd-cleachdaidh is luchd-ionnsachaidh na Gàidhlig uile, sna coimhearsnachdan aca, agus sna lìonraidhean anns a bheil iad ag obair.** | | | Air Targaid | 18 | | Sleamhnachadh | 1 | | Gun Adhartas Susbainteach | 0 | | Crìochnaichte | 0 | | IOMLAN | 19 |      |  |  | | --- | --- | | **Prìomhachas Ro-innleachdail 1.2 – Thoir seachad iomairtean gus ionnsachadh na Gàidhlig a bhrosnachadh am measg dhaoine òga is theaghlaichean san dachaigh.** | | | Air Targaid | 6 | | Sleamhnachadh | 0 | | Gun Adhartas Susbainteach | 0 | | Crìochnaichte | 0 | | IOMLAN | 6 |      |  |  | | --- | --- | | **Prìomhachas Ro-innleachdail 2.1 – Toradh nam Meadhanan is nan Ealainean Gàidhlig – cruthaich cothroman airson cur an cèill, sgilean, ruigsinneachd, com-pàirteachadh agus cruthachalachd.** | | | Air Targaid | 5 | | Sleamhnachadh | 0 | | Gun Adhartas Susbainteach | 0 | | Crìochnaichte | 0 | | IOMLAN | 5 |      |  |  | | --- | --- | | **Prìomhachas Ro-innleachdail 3.1 – Cleachd a’ Ghàidhlig ann an gnìomhachasan is iomairtean sòisealta, agus mar stòras eaconamach ann an Alba.** | | | Air Targaid | 3 | | Sleamhnachadh | 0 | | Gun Adhartas Susbainteach | 0 | | Crìochnaichte | 0 | | IOMLAN | 3 |      |  |  | | --- | --- | | **Prìomhachas Ro-innleachdail 4.1 – Lìbhrig brosnachadh is fàs leantainneach ann am FtG agus FLI aig gach ìre, a’ gabhail a‑steach lìbhrigeadh na Gàidhlig mar nuadh-chànan, le 70%\* de bhun-sgoiltean a’ solarachadh Gàidhlig mar C2 agus C3 gus solar na Gàidhlig a mheudachadh thar an ùghdarrais.** | | | Air Targaid | 8 | | Sleamhnachadh | 0 | | Gun Adhartas Susbainteach | 0 | | Crìochnaichte | 0 | | IOMLAN | 8 |      |  |  | | --- | --- | | **Prìomhachas Ro-innleachdail 4.2 – Leudaich lìbhrigeadh Foghlam tron Ghàidhlig le barrachd chuspairean àrd-sgoile air an toirt seachad, sgoiltean ùra a sheasas leotha fhèin air an cruthachadh, agus solar ùr airson nan tràth-bhliadhnaichean, bun-sgoil is àrd-sgoil.** | | | Air Targaid | 4 | | Sleamhnachadh | 2 | | Gun Adhartas Susbainteach | 0 | | Crìochnaichte | 1 | | IOMLAN | 7 | |
| **6.** | **Amasan Seirbheis Corporra** |
| 6.1 | Tha 38 gnìomh a’ buntainn ris na h-Amasan Seirbheis Corporra air am mìneachadh sa Phlana Ghàidhlig. Thèid na h-Amasan Seirbheis Corporra a chleachdadh leis an amas a bhith a’ dèanamh prìomh sheirbheisean na Gàidhlig coitcheann is àbhaisteach thar seirbheisean na Comhairle air fad tro bheatha a’ Phlana.    Feumaidh ùghdarrasan poblach a tha ag ullachadh phlanaichean Gàidhlig iad sin a chur a-steach do gach deasachadh dhen phlana aca leis an tuigse gun tèid iad sin a choileanadh tro fhàs mean air mhean. Tha mòran de na builean rùnaichte sna  h-Amasan Seirbheis Corporra gam buileachadh mar-thà tro bhith a’ cumail ri poileasaidh agus stiùiridhean cleachdadh na Gàidhlig ann an seirbheisean Chomhairle na Gàidhealtachd. |
| 6.2 | **Ath-dhealbhadh làraich-lìn** |
|  | Thathar an-dràsta ag ath-dhealbhachadh làrach-lìn Chomhairle na Gàidhealtachd. Tha amasan seirbheis corporra ann am PG 2024–29 a’ buntainn ri cleachdadh na Gàidhlig air an làraich-lìn. Mar thoradh, chaidh beachdachadh air riatanasan Gàidhlig bho cheumannan dealbhachaidh tùsail a’ phròiseict agus bidh seo a’ ciallachadh gum bi a’ Ghàidhlig nas follaisiche air an làraich-lìn. |
| 6.3 | Gu ruige seo, tha sgrùdadh air na roghainnean a leanas a ghabhail a-steach:   * Putan sa bhann-chinn a tha a’ ceangal ri susbaint is goireasan Gàidhlig * Tiotal dà-chananach air an duilleig-dhachaigh * Inneal eadar-theangachaidh a bheir comas do luchd-cleachdaidh ‘toglachadh’ eadar Beurla agus Gàidhlig * Nota air duilleagan-lìn a sheallas gun deach inneal eadar-theangachaidh a chleachdadh agus gum faodadh mearachdan eadar-theangachaidh a bhith ann. |
| 6.4 | Thathar air grunn dhùbhlain a chomharrachadh a thaobh a bhith a’ meudachadh susbaint Ghàidhlig:   * Faodaidh a bhith a’ cleachdadh grunn chànanan air aon dhuilleag-lìn droch bhuaidh a thoirt air ruigsinneachd * Faodaidh a bhith a’ cleachdadh dùblachadh de dhuilleagan-lìn droch bhuaidh a thoirt air mar a tha an t-einnsean-luirg ag obrachadh * Faodaidh innealan eadar-theangachaidh mearachdan eadar-theangachaidh is cion cunbhalachd adhbhrachadh. |
| 6.5 | Thathar an dùil gun cuir na leasachaidhean air an làraich-lìn ri amasan seirbheis chorporra a’ Phlana Ghàidhlig agus gun tèid faicsinneachd na Gàidhlig a mheudachadh. Bidh am pròiseact seo a’ toirt cunntas dhan Bhòrd Ath-dhealbhachaidh mar phàirt de Phrògram na Comhairle Agam agus thèid aithisg mu ath-dhealbhachadh na làraich-lìn a thoirt do choinneamh a’ Bhùird san àm ri teachd. |
| 6.6 | **Inntrigidhean luchd-obrach** |
| 6.7 | Bhon a chaidh an tionndadh mu dheireadh dhen Phlana Ghàidhlig aontachadh le Bòrd na Gàidhlig, thathar air adhartas a dhèanamh gu ruige nan Amasan Seirbheis Corporra a’ buntainn ri inntrigidhean luchd-obrach.  Chaidh earrann na Gàidhlig taobh a-staigh cùrsa inntrigidh an luchd-obrach ath-sgrùdadh agus a leudachadh o chionn ghoirid. Tha am modal a-nis a’ toirt fiosrachadh do luchd-obrach ùra mu Phlana Gàidhlig Chomhairle na Gàidhealtachd agus tha ceanglaichean ann do chothroman trèanaidh, agus clasaichean nam measg. |
| 6.8 | Thèid earrann sgilean Gàidhlig a chur ris a’ phròiseas Lèirmheas agus Leasachadh Luchd-obrach gus feumalachdan trèanaidh a chomharrachadh. Bheir seo comas seachad cothroman trèanaidh co-cheangailte ris a’ Ghàidhlig a bhrosnachadh air stèidh leantainneach, bhliadhnail. |
| 6.9 | Chaidh bùithtean-obrach a’ buntainn ri reachdas is poileasaidh Gàidhlig a lìbhrigeadh cuideachd do luchd-obrach foghlaim:  Ceannardan ùra is eadar-amail  Chaidh bùth-obrach air ‘Reachdas airson Foghlam Gàidhlig ann an Co-theacsa na Gàidhealtachd’ a lìbhrigeadh o chionn ghoirid do 16 ceannardan ùra is eadar-amail. Tha seachdnar dhiubh ag obair ann an sgoiltean a tha a’ lìbhrigeadh foghlam Gàidhlig.  Tidsearan pròbhaidh  Chaidh tachartas trèanaidh do 61 tidsearan pròbhaidh a lìbhrigeadh cuideachd agus bha seo a’ gabhail a-steach seisean mu Chànan 1+2 agus taic dhan Ghàidhlig. Bha fiosrachadh mun Phlana Ghàidhlig an lùib na bùth-obrach cuideachd.  Tha an ìre seallaidh airson earrann Ghàidhlig na h-Acadamaidh Ionnsachaidh is Ceannardais Phroifeiseanta cuideachd air a bhith a’ meudachadh bhon a chaidh na bùithtean-obrach a lìbhrigeadh. |
| **7.** | **Ro-innleachd airson fileantachd sa Ghàidhlig am measg òigridh** |
| 7.1 | Thathar a’ leasachadh ro-innleachd ùr airson fileantachd òigridh sa Ghàidhlig gus cuideachadh le bhith ag àrdachadh ionnsachadh na Gàidhlig taobh a-muigh a’ chlas agus aig tachartasan taobh a-muigh na sgoile. Thèid tobraichean dàta agus innealan ùra a leasachadh cuideachd gus fileantachd agus dàimh cànain a thomhas nas fheàrr.  Thèid an ro-innleachd a leasachadh eadar Bòrd na Gàidhlig agus Comunn na Gàidhlig agus tha seo air a liostadh mar ghnìomh ann am [Plana Nàiseanta na Gàidhlig 2023–28](https://www.gaidhlig.scot/en/gaelic-language-plans/the-national-gaelic-language-plan/). Bidh am pròiseas a’ ruith gu Màrt 2026, nuair a thathar an dùil gun tèid Ro-innleachd Òigridh na Gàidhlig a chrìochnachadh. |
| 7.2 | Tha an ro-innleachd ùr airson fileantachd òigridh na Gàidhlig a’ buntainn gu dìreach ri PG Chomhairle na Gàidhealtachd, Prìomhachas Ro-innleachdail 1.2, *‘Thoir seachad iomairtean gus ionnsachadh na Gàidhlig a bhrosnachadh am measg dhaoine òga is theaghlaichean san dachaigh’*. Thathar an dùil gun cuir na gnìomhan agus na molaidhean a thig bhon ro-innleachd ri builean co-cheangailte ri òigridhtaobh a-staigh PG Chomhairle na Gàidhealtachd.  Thathar an dùil cuideachd gun toir innealan dàta a chaidh a leasachadh tron ​​ro-innleachd cothrom seachad gus fiosrachadh margaidh obrach a ghlacadh a thaobh slighean dreuchdail na h-òigridh às dèidh dhaibh a bhith an lùib foghlam Gàidhlig. |
|  | Ainmeachadh:  Ceann-latha: 6 Samhain 2024  Ùghdar: Eoina Rodgers  Pàipearan Cùl-fhiosrachaidh:  Eàrr-ràdhan: Eàrr-ràdh 1 – leabhran dàta PRMS |